বলিউড তারকা মানে কেবল খ্যাতিমান নন, সেই সঙ্গে অর্থবানও। নিজেদের কাজের জন্য মোটা অঙ্কের পারিশ্রমিক নিয়ে থাকেন সলমন, শাহরুখ বা আমিরের মতো তারকারা। এক কথায় তাঁরা সকলেই কোটিপতি। এক একটি ছবিতে অভিনয়ের জন্য কী পরিমাণ টাকা পান তাঁরা, তা-ও তাঁদের অনুগত ভক্তেরা এত দিনে জেনে ফেলেছেন। কিন্তু কেবল এক দিনের কাজের জন্য তাঁরা কী রকম পারিশ্রমিক পান? অর্থাৎ কোনও অ্যাড শ্যুট অথবা প্রোডাক্ট ক্যাম্পেনের মতো এক দিনের কাজের জন্য কত রোজগার করেন বলি-তারকারা? এই প্রশ্নের অবশ্য কোনও নির্ভরযোগ্য উত্তর পাওয়া মুশকিল। কিন্তু বলিউডের অন্দরমহলে কান পাতলে তারকাদের দৈনিক রোজগার সম্পর্কে একটা আন্দাজ অন্তত পাওয়া যায়। কী রকম? আসুন, জেনে নেওয়া যাক— 
আরও পড়ুন
জানেন কি সৌরভ গঙ্গোপাধ্যায়ের আয় কত?
কী সর্বনাশ! ফেসবুকে আপনার দাম এত বেশি!
 
১. শাহরুখ খান: কিংগ খানের এক দিনের রোজগার ২-৩ কোটি টাকার। 
২. আমির খান: মিস্টার পারফেকশনিস্ট আমিরের এক দিনের পারিশ্রমিক বেশ চড়া, প্রায় ৪ কোটি টাকার মতো। 
৩. রণবীর কপূর: বলিউডের হার্টথ্রব রণবীর। শোনা যায়, এক দিনের কাজের জন্য ১.৫ থেকে ২ কোটি টাকার মতো দর হাঁকেন। 
৪. সইফ আলি খান: তিনি পতৌদির নবাব হতে পারেন, কিন্তু দৈনিক পারিশ্রমিকে সইফ অন্যান্য তারকাদের থেকে একটু পিছিয়ে। এক দিনের কাজের জন্য তিনি নেন ৬৫ থেকে ৭৫ লাখ টাকার মতো। 
৬. শাহিদ কপূর: শাহিদের এক দিনের কাজের পারিশ্রমিক ১ কোটি টাকার মতো। 
৭‌. ইমরান খান: এক দিনের কাজের জন্য ইমরান খান ১-১.২৫ কোটি টাকা নিয়ে থাকেন।
৮. সঞ্জয় দত্ত: মুন্নাভাইয়ের পারিশ্রমিক অপেক্ষাকৃত কম। তিনি এক দিনের কাজের জন্য ৪০-৫০ লক্ষ টাকার কাছাকাছি গ্রহণ করেন। 
৯. অমিতাভ বচ্চন: অমিতাভ চিরতরুণ মেগাস্টার। এই বয়সেও এক দিনের কাজের জন্য ১-১.৫ কোটির মতো দর হাঁকেন বিগ বি। 
১০. সলমন খান: সলমন বলিউডের অন্যতম বড় নাম। তাঁর এক দিনের পারিশ্রমিক ১.৫ কোটির আশেপাশে। 
১১. অক্ষয় কুমার: অক্ষয়ের পারিশ্রমিক বেশ চড়া। এক দিনের কাজের জন্য প্রায় ২ কোটি টাকার মতো নেন খিলাড়ি কুমার।
১২. হৃতিক রোশন: গ্রিক দেবতাদের মতো চেহারা হৃতিকের। প্রথম ছবি থেকেই তারকার মর্যাদা পাওয়া হৃতিক এক দিনের কাজের জন্য ১.২৫ কোটি থেকে দেড় কোটির মতো পারিশ্রমিক নিয়ে থাকেন। 
১৩. জন আব্রাহাম: এক দিনের কাজের জন্য ৪০-৫০ লক্ষের মতো পারিশ্রমিক নেন মাস্কিউলার হাঙ্ক জন। 
১৪. অজয় দেবগণ: দৈনিক কাজের পারিশ্রমিক হিসেবে ১ থেকে দেড় কোটি টাকার মতো নেন অজয়।